**RÁ M C O V Á K Ú P N A Z M L U V A**

uzatvorená podľa ustanovení Obchodného zákonníka č.513/91 Zb.z.

medzi:

A/ MPC CESSI a.s.

Mlynská 22

052 01 Spišská Nová Ves

IČO: 31 651 445

DIČ: 2020502803

IČ DPH: SK 2020502803

bankové spojenie: VÚB, a.s. Spišská Nová Ves

číslo účtu: 8403592/0200

zapísaný v Obchodnom registri Okresného súdu Košice I, Oddiel: Sa,

Vložka č. 247/V

zastúpený: Ing. Peter Babjak, generálny riaditeľ

ako **predávajúci** /ďalej len „predávajúci“/

a

B/ obchodné meno**: Základná škola**

 Z. Nejedlého 2

 Spišská Nová Ves

 IČO: 35546069

 DIČ: 20216684818

 Bankové spojenie: Prima banka: 7524830007/5600

 Zastúpený: Mgr. Miroslav Nováček

 ako **kupujúci** /ďalej len "kupujúci"/

 takto:

**I. Predmet zmluvy**

Predmetom zmluvy sú obchodné, dodacie, fakturačné, platobné podmienky, a evidencia

obalov pri kúpe a predaji potravinárskych výrobkov, ktoré má predávajúci vo výrobnom programe, a to v rozsahu aktualizovaného ponukového listu, ktorý je priložený k tejto zmluve a množstve určenom podľa čl. II. tejto zmluvy. Zmenu ponukového listu oznámi predávajúci kupujúcemu poštou, faxom alebo e-mailom.

**II. Množstvo**

Zmluvné strany sa dohodli, že k uzavretiu jednotlivých čiastkových kúpnych zmlúv dôjde

 na základe potvrdenia objednávky kupujúceho predávajúcim.

**III. Objednávky tovaru**

Kupujúci predloží predávajúcemu písomnú, faxovú, prípadne e-mailovú objednávku s

týmito obsahovými náležitosťami:

a./ označenie objednávateľa - obchodné meno, sídlo, IČO, DIČ

b./ predmet objednávky - druh tovaru, tvar, veľkosť balenia, množstvo

c./ požadovaný dátum dodávky

d./ požadovaný spôsob dopravy

e./ osoba oprávnená dojednávať zmeny objednávky a telefonicky kontakt na túto osobu

f./ dátum vyhotovenia objednávky a podpis osoby oprávnenej konať v mene objednávateľa

Kupujúci predloží predávajúcemu objednávky na množstvo a druh požadovaného tovaru

najneskôr 3 pracovné dni pred požadovaným termínom každej dodávky.

Predávajúci potvrdí objednávku v rozsahu svojich výrobných možností, a takto potvrdená

objednávka určuje množstvo a druh predmetu zmluvy. V objednávke predávajúci zároveň vyznačí kúpnu cenu objednaného tovaru v súlade s platným cenníkom, ktorá je cenou dohodnutou medzi zmluvnými stranami.

**IV. Plnenie zmluvných strán**

Predávajúci sa zaväzuje dodať kupujúcemu predmet zmluvy v množstve a druhu a kvalite

uvedenom v potvrdenej objednávke.

Kupujúci sa zaväzuje odobrať predmet zmluvy podľa potvrdenej objednávky a zaplatiť zaň kúpnu cenu.

Ak kupujúci neodoberie predmet zmluvy v rozsahu potvrdenej objednávky, zodpovedá za

škodu, ktorá tým vznikne predávajúcemu.

Kupujúci prehlasuje, že objedná výrobky predávajúceho za predpokladu, že v čase

odoslania objednávky disponuje dostatočnou výškou finančných prostriedkov na úhradu celej kúpnej ceny objednaných výrobkov a uvedené prostriedky použije na úhradu kúpnej ceny.

**V. Miesto plnenia**

Predávajúci dodá tovar kupujúcemu v jeho prevádzke.

Kupujúci je povinný predmet zmluvy prebrať a prezrieť či nemá vady. Ak kupujúci tovar

bezodkladne nepreberie, je povinný uhradiť náklady, ktoré tým vzniknú predávajúcemu.

Ak kupujúci nepreberie dodaný tovar ani po písomnej, faxovej alebo telefonickej výzve

predávajúceho, predávajúci je oprávnený tovar ďalej predať alebo dopraviť do svojho skladu.

**VI. Prechod vlastníckeho práva**

Zmluvné strany sa dohodli, že vlastnícke právo k dodanému tovaru kupujúci nadobúda až

úplným zaplatením kúpnej ceny. Odovzdaním tovaru prechádza na kupujúceho nebezpečenstvo škody na tovare a zodpovednosť za škodu spôsobenú tovarom. Do zaplatenia kúpnej ceny je kupujúci povinný s tovarom nakladať tak, aby nedošlo k jeho poškodeniu alebo zničeniu. Scudziť tento tovar môže kupujúci len vtedy , ak získaný prospech z tohto scudzenia bude bezodkladne použitý na úhradu kúpnej ceny minimálne v jej neuhradenej výške. Iné scudzenie tovaru je porušením povinnosti kupujúceho pri nakladaní s tovarom vo vlastníctve predávajúceho.

**VII. Doprava**

Predávajúci dopraví tovar na svoje náklady a nebezpečenstvo do miesta určenia.

**VIII. Kúpna cena**

Zmluvné strany sa dohodli, že kúpna cena sa určí na základe platných cenníkov

predávajúceho v čase realizácie jednotlivých dodávok v potvrdenej objednávke.

Platný cenník tvorí prílohu tejto zmluvy.

Predávajúci má právo aktualizovať platný cenník v súlade s platnými právnymi predpismi.

V prípade, ak kupujúci neuhradí kúpnu cenu výrobkov dodaných predávajúcim v lehote

splatnosti vystavenej faktúry, je predávajúci oprávnený vypovedať túto zmluvu bez výpovednej lehoty, s účinnosťou ku dňu uvedenému v písomnej výpovedi doručenej kupujúcemu.

**IX. Spôsob úhrady kúpnej ceny**

Kupujúci uhradí kúpnu cenu na základe faktúry vystavenej predávajúcim so splatnosťou

7 dní.V prípade ak kupujúci neuhradí kúpnu cenu v plnej výške včas, predávajúci môže požadovať úroky z omeškania vo výške 0,05% z dlžnej čiastky za každý deň omeškania.

**X. Zodpovednosť za vady**

Predávajúci zodpovedá za vady dodaného tovaru v súlade s ustanoveniami Obchodného

zákonníka.

Spôsob, lehoty a forma uplatnenia zodpovednosti za vady kupujúcim u predávajúceho

upravuje reklamačný poriadok predávajúceho, ktorého obsah tvorí súčasť tejto zmluvy, pre úpravu postupu pri reklamácii tovaru majú jeho ustanovenia prednosť pred zákonnými ustanoveniami, pokiaľ s nimi nie sú v rozpore.

**XI. Obaly**

Obaly - kartóny, papierové a polypropylénové vrecia sú nevratné a sú započítané v cene

výrobku. Prepravné obaly - prepravky, sú evidenčným vratným obalom odsúhlasovaným na základe obalového konta 2 x ročne /k 30.06. a 31.12. bežného roka/.

Kupujúci je povinný na vlastné náklady vrátiť evidenčné obaly do 90 dní odo dňa ich

prevzatia, pokiaľ sa s predávajúcim nedohodlo inak. V prípade nedodržania termínu vrátenia evidenčných obalov má predávajúci právo vyfakturovať tieto kupujúcemu v platných cenách, vrátane DPH.

**XII. Doručovanie**

Zásielky si zmluvné strany vzájomne doručujú doporučenými zásielkami adresovanými na

adresu uvedenú v tejto zmluve, pokiaľ nebude písomne oznámená iná adresa sídla. Ak nedôjde k prevzatiu zásielky adresátom, odosielateľ opätovne zašle zásielku na adresu adresáta. Za doručenie sa v prípade opätovného doručenia považuje aj náhradne doručenie uložením zásielky na pošte, bez ohľadu na skutočnosť, či sa zmluvná strana, ktorej mala byť zásielka doručená dozvie o jej uložení. Za deň doručenia sa v takomto prípade považuje deň uloženia zásielky na pošte.

**XIII. Doložka príslušnosti**

Zmluvné strany sa dohodli, že právne vzťahy neupravené v tejto zmluve sa budú riadiť

platnými právnymi predpismi Slovenskej republiky.

**XIV. Záverečné ustanovenia**

Zmluva sa uzatvára na dobu určitú od 1. 1. 2015 do 31. 12. 2018 a nadobúda platnosť dňom podpisu oboch zmluvných strán. Zmluva stráca platnosť a účinnosť dňom:

- podania výpovede, ktorejkoľvek zo zmluvných strán s jednomesačnou výpovednou lehotou, ktorá začína plynúť prvým dňom mesiaca nasledujúceho po mesiaci, v ktorom bola výpoveď doručená druhej zmluvnej strane,

- dňom určeným v dohode oboch zmluvných strán,

- dňom ktorým kupujúci stratí oprávnenie na obchodovanie s predmetom zmluvy,

- dňom uzavretia novej písomnej kúpnej zmluvy medzi kupujúcim a predávajúcim týkajúcej sa zhodného predmetu zmluvy.

Zánikom zmluvy nezanikajú záväzky z nej vyplývajúce, ktoré vznikli pred zánikom jej

platnosti.

Uzavretím tejto kúpnej zmluvy strácajú platnosť a účinnosť kúpne zmluvy, upravujúce

kúpu a predaj výrobkov predávajúceho kupujúcemu, uzavreté pred nadobudnutím jej účinnosti.

Zmluva sa vyhotovuje v 2 exemplároch, z ktorých jeden dostane kupujúci a jeden

predávajúci.

Zmluvu možno meniť a dopĺňať len na základe písomných dodatkov podpísaných oboma

zmluvnými stranami.

Zmluvné strany prehlasujú, že sa s obsahom zmluvy oboznámili, nemajú voči nej výhrady

a na znak súhlasu s jej obsahom ju so slobodnou, určitou a vážnou vôľou podpisujú.

V Spišskej Novej Vsi, dňa 02.01.2015

..................................................... .......................................................

 predávajúci kupujúci